CELEX: 62008TN0048
Language: hu
Date: 2008-01-28 00:00:00
Title: T-48/08. sz. ügy: 2008. január 28-án benyújtott kereset – Fusco kontra OHIM – Fusco International (FUSCOLLECTION)

12.4.2008   
            
            
               HU
            
            
               Az Európai Unió Hivatalos Lapja
            
            
               C 92/37
            
         2008. január 28-án benyújtott kereset – Fusco kontra OHIM – Fusco International (FUSCOLLECTION)
   (T-48/08. sz. ügy)
   (2008/C 92/74)
   A keresetlevél nyelve: olasz
   Felek
   
      Felperes: Vincenzo Fusco (képviselő: B. Saguatti avvocato)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Antonio Fusco International SA Lussemburgo, succursale di Lugano (Lugano, Svájc)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a második fellebbezési tanács 2007. október 24-i határozatát, és azt változtassa meg olyan értelemben, hogy a felperes által a fellebbezési tanács előtt benyújtott fellebbezést hagyja helyben, következésképen a felszólalásának adjon helyt;
            
         
               —
            
            
               az OHIM-ot, illetve a beavatkozóként esetlegesen fellépő Antonio Fusco International SA-t kötelezze jelen eljárás, valamint a fellebbezési tanács és a felszólalási osztály előtti eljárások költségeinek viselésére.
            
         Jogalapok és fontosabb érvek
   
      A közösségi védjegy bejelentője: Antonio Fusco International SA, Lussemburgo, succursale di Lugano.
   
      Az érintett közösségi védjegy: a FUScollection ábrás védjegy (védjegybejelentés száma: 1.503.366), a 9., 18. és 25.osztályba tartozó áruk vonatkozásában.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: az „ENZO FUSCO” közösségi (védjegybejelentés száma: 727.375) és olasz (védjegybejelentés száma: 489.262) védjegy a 25. osztályba tartozó áruk vonatkozásában.
   
      A felszólalási osztály határozata: a felszólalás elutasítása.
   
      A fellebbezési tanács határozata: a fellebbezés elutasítása.
   
      Jogalapok:A közösségi védjegyről szóló 40/94/EK rendelet 8. cikke (1) bekezdése b) pontjának megsértése.